3 Nota Cinta

3 Nota Cinta ialah sebuah siri drama televisyen Malaysia 2022 arahan Emi Suffian, dibintangi oleh Ashraf Muslim, Nazim Othman, Afifah Nasir dan Wani Kayrie. Siri ini memulakan tayangan perdana di Slot Akasia, TV3 bermula 14 Februari 2022 menggantikan Shakira.

Sinopsis 
Mengisahkan Alisa (Sharifah Rose) sering menjadi mangsa kemarahan ibunya, Sofea (Zila Bakarin) selepas bapanya Razak (Khairil Anwar Aman) meninggalkan mereka tanpa khabar berita pada beberapa tahun lalu. Sofea terpaksa menebus fasakh sehingga terjatuh talak ketiga. Keluarga Alisa hancur dan sikap Sofea juga berubah secara drastik. Sofea menjadi pemarah dan mula mengongkong kehidupan anak-anaknya yang belum berkahwin. Hubungan Sofea dengan ibu bapanya, Bahar dan Aminah juga menjadi tegang apabila Sofea menganggap merekalah punca utama Razak bertindak meninggalkannya.

Bahar mula menunjukkan tanda-tanda pelupa dan kadang-kala tidak dapat menguruskan diri. Setelah disahkan mengidap penyakit Alzheimer, nota-nota cinta yang ditulis olehnya dalam bahasa jawi menjadi memori paling indah buat Aminah. Alisa kagum dengan cinta utuh datuk dan neneknya yang masih setia bersama walaupun diuji dengan pelbagai insiden. Namun, Alisa tidak menaruh harapan dan tidak percaya akan wujudnya lelaki yang baik seakan datuknya dalam hidupnya

Satu hari, Alisa telah membawa Bahar dan Aminah makan di sebuah kedai. Dalam keadaan huru-hara untuk menguruskan Bahar, Zain (Ashraf Muslim) tampil menghulurkan bantuan. Zain cuba sedaya upaya untuk berkenalan dengan Alisa selepas pertemuan tersebut. Berdasarkan kad nama yang diberi oleh Aminah, Zain cuba mendekati Alisa dengan pertolongan Aminah, nenek Alisa.

Akhirnya, Zain berjaya menghubungi Aminah dan dipelawa ke rumah. Aminah ingin menjodohkan Zain dan Alisa. Zain teruja untuk berkenalan dengan Alisa akan tetapi, Sofea mula bersikap dingin terhadap mereka. Sofea pernah memberi amaran keras kepada Alisa supaya tidak jatuh cinta pada mana-mana lelaki. Bagi Sofea, perkahwinan hanya akan membawa penderitaan.

Setelah mengetahui Alisa pandai menulis puisi, Zain mengambil peluang meminta tolong Alisa meneliti lirik lagunya. Sebagai seorang pencipta lagu, Zain masih menunggu peluang untuk memperkenalkan karyanya kepada umum. Alisa menjumpai buku-buku nota milik datuknya yang mengandungi puisi dan kisah cinta Aminah dan Bahar.  Kebolehan Zain untuk membaca tulisan jawi juga menolong Alisa memahami ayat-ayat cinta nukilan datuknya. Lama-kelamaan, Alisa mula jatuh cinta dengan kebaikan Zain yang juga sangat prihatin dengan datuknya yang semakin uzur.

Aminah memujuk Alisa untuk menerima Zain sebagai suaminya. Alisa menjadi serba salah kerana bantahan keras daripada ibunya. Malahan, kakaknya Abby (Afifah Nasir) juga menaruh perasaan pada Zain dan cuba memikat lelaki itu. Akhirnya, Zain dan Alisa bakal disatukan. Dengan bantuan Aminah dan Bahar, mereka berusaha menjejaki Razak untuk memintanya menjadi wali.

Kehadiran Razak di majlis nikah Alisa mencetuskan kemarahan Sofea sehingga terjadinya insiden Bahar terpaksa dikejar ke hospital. Majlis terpaksa berhenti seketika. Ayah Zain, Datuk Hashim yang tidak bersetuju dengan pilihan anaknya juga beredar dari majlis kerana beranggapan keluarga Alisa tidak setaraf dengan mereka. Malahan, pertelingkahan besar juga terjadi di antara Zain dan ayahnya. Kejadian aib dan kekecohan terjadi pada Zain dan Alisa di hadapan tetamu yang hadir. Zain memujuk Alisa untuk teruskan hidup bersama keluarga yang sedang punah di hadapan mata mereka. Pelbagai dugaan mula menerpa setelah mereka bergelar suami isteri. Apakah bakal berlaku seterusnya?

Pelakon

Watak Utama
 Ashraf Muslim sebagai Zain
 Nazim Othman sebagai Zain Zulkarnain
 Afifah Nasir sebagai Abby
 Wani Kayrie sebagai Aini
 Muaz Fitri sebagai Khairul
 Zila Bakarin sebagai Sofea
 Aznah Hamid sebagai Aminah
 Dato' Jalaluddin Hassan sebagai Bahar
 Khairil Anwar Aman sebagai Razak
 Salina Saibi sebagai Amy
 Jasper Supayah sebagai Zetty
 Ameerul Asyraf sebagai Jeff
 Sam Suhaid sebagai Johan
 Elanie Aidid sebagai Suzy
 Farah Wahida sebagai Nora
 Shamielya Shamsul sebagai Yati

Watak Sampingan
Izhan Fahmi sebagai Bahar Muda
Chinta Lly sebagai Aminah Muda
Noridah sebagai Mak Cik Keropok
Sharifah Radziah sebagai Ibu
Saiful Arzuan sebagai Ayah
Muhd Azrul Azraai sebagai Posmen
Erzabelirra Fadiyah sebagai Kalsom
Amirul Mukminin sebagai Tahir
Ros Helly Saadiah sebagai Tijah
Badrul Md sebagai Khalid
Siti Latifah sebagai Miss Wawa
Ahmad Hafizzul sebagai Jurukamera
As Suhaimi sebagai Razali
A. Ahnaf sebagai Gito
Mohammed sebagai Tuan Kadir
Shadiyana sebagai Maria
Draman sebagai Dato Hashim
Yasmien Sakienah sebagai Bella
Mahat sebagai Datuk Zam
Tengku Nurul Fatihah sebagai Ija
Tumin Supardy sebagai Wak Maro
Mohd Ariffin sebagai Kassim
Mohd Azlan sebagai Din
Zaed Abdul Hamid sebagai Tapa
Aswat Shah sebagai Encik Wan
Mohd Razif sebagai Omar
Jamil sebagai Jurunikah
Nur Durratu Nafeesha sebagai Tetamu Majlis Nikah
Rezal sebagai Tetamu Majlis Nikah
Nur Fadilah sebagai Tetamu Majlis Nikah
Min Zahrul sebagai Tetamu Majlis Nikah
Ak Mohd Syerkhan sebagai Tetamu Majlis Nikah
Jaiman Justin sebagai Tetamu Majlis Nikah
Mohd Kori sebagai Tetamu Majlis Nikah
Muhammad Aizat sebagai Tetamu Majlis Nikah
Nur Syazwani sebagai Tetamu Majlis Nikah
Mohd Yusri sebagai Pelangggan
Sim Ping Shem sebagai Pelanggan
Jamal Mohd sebagai Pelanggan
Asyraf Hamzi sebagai Pelanggan
Azrin Adnan sebagai Pelanggan
Shahril sebagai Pelanggan
Rosnah Idris sebagai Pelanggan
Suzana Yaakob sebagai Pelanggan
Aziz Hashim sebagai Pelanggan
Md Nasrul Nabil sebagai Pelanggan
Zushter sebagai Pelanggan
Amirul Asyraf sebagai Pelanggan
Nor Azliaan Ahmad Yusof sebagai Pelanggan
Adnan sebagai Pelanggan Kafe
Nor Amin sebagai Pelanggan Kafe
Suhady Azrul sebagai Extra
Aunur Wahidah sebagai Pembantu Rumah
Muhammad Hanif sebagai Encik Pisang Goreng
Fitra' Hadirah sebagai Jururawat
Nur Syafiqah sebagai Jururawat
Ray Nordin sebagai Band 1
Abdul Rahman sebagai Band 2
Naquieb Zahedi (Ien) sebagai Band 3
Ahmad Zulhelmi sebagai Juruteknik
Wong Ung Soon sebagai Staf Pejabat
Mohamad Fauzi sebagai Staf Pejabat
Jonathan Mah sebagai Staf Pejabat
Muhd Syakirin sebagai Remaja Lelaki 1
Muhamad Hafiz Sufi sebagai Remaja Lelaki 2
Mohamad Nur Ashraff sebagai Remaja Lelaki 3
Dannial Haiqall sebagai Remaja
Putra Syazween sebagai Extra Jogging
Mohd Nabil Fikri sebagai Ustaz
Syarul sebagai Juruwang
Ahmad Jamal sebagai Orang Tua
Ahmad Rahman sebagai Pelayan Kafe
Jamaluddin sebagai Extra Kemalangan
Muhamad Rafiuddin sebagai Extra Kemalangan
Navin Subra sebagai Extra Kemalangan

Watak Kanak-Kanak
 Raja Daniel Iskandar
 Nur Syafiana
 Adriana Alyssa
 Nur Syakirah

Penerbitan
Untuk drama ini, Salina Saibi kembali melakonkan watak Amy yang pernah dilakonkannya dalam filem Bohsia: Jangan Pilih Jalan Hitam (2009) dan Jalan Kembali: Bohsia 2 (2012) kedua-duanya arahan Syamsul Yusof.

Rujukan 

Drama Melayu 2022